Hillsong TV
Terve kodu 2.osa
Milline on sinu arusaam tervest kodust?
Kas terve kodu on sama, mis täiuslik kodu?
Kas pead usaldust tähtsaks inimestevahelistes suhetes?
Tere tulemast vaatama Hillsong TV-d.
Täna räägime terve kodu teemal.
Me ei räägi, kuna meil on täiuslik kodu
vaid anname endast parima, et see võiks olla terve kodu.
Oleme olnud abielus 35 aastat
ja meil on 3 täiskasvanud last.
Me kodu pole täiuslik aga see on terve.
Usun, et järgnevad saated on täis tarkust ja on teie perele õnnistuseks.
Eelmises saates:
Kasvasin kristlikus peres ja olen näinud palju kristlikke kodusid.
Olen õppinud 59 aasta jooksul, et kristlaste kodud pole täiuslikud.
Meil ei pruugi olla täiuslikud kodud,
kuid palvetan, et oleksime pühendunud selliste kodude omamisele.
Õpetussõnad 31 kirjeldab täiuslikku naist.
Paljudele naistele ei meeldi, kui seda kirjakohta isegi mainitakse.
Vaatame aga hoopis, mida mehe kohta räägitakse.
"Ta mehe süda usaldab teda täielikult ega pea seda kunagi kahetsema."
Mees usaldab oma naist.
Õp. 31:28: "ta lapsed austavad ja õnnistavad teda ning koos
abikaasaga toovad nad tänu."
Võtmesõnadeks on usaldus, austus ja tänu toomine.
Need on terve kodu vundamendiks.
Terved kodud on täis lahkust.
Nad pakuvad austust, andestust ja tänu!
Minagi usun, et usaldus on tähtis.
Usaldus on äärmiselt oluline meie suhtes Issanda Jeesuse Kristusega.
Piibel julgustab meid korduvalt usaldama oma Jumalat.
Usaldus on justkui keskne alustala terve meie elu jaoks.
Usaldus on ka terve abielu nurgakiviks.
Meid on loodud järglaste saamiseks.
Me anname kas head või halba eeskuju ja see kandub järeltulevatele edasi.
Seepärast on ka praegune ühiskond haige.
Jeesuse järgijatena ja kogudusena lasub meil suur vastutus,
et meie elude läbi tuleks esile teistsugune reaalsus.
Usaldus on tähtis ka tervisele, et võiksime elada stressivaba elu.
Jumal lõi meid elama stressivabalt.
Elades vastavalt Jumala Sõna põhimõtetele ja tõotustele,
võime me elada vabana muretsemisest. Stress on kahjustav.
Usalduse põhimõte ei kehti mitte ainult abielus
vaid igas eluvaldkonnas.
Me oleme Brianiga juhid sadadele meestele ja naistele.
Meie kogudused on usaldatud ustavate Jumala naiste ja meeste kätte.
Ilma usalduseta elaksime stressis.
Oleksime pidevas kartuses, et visiooni Jumalariigi tööst
võidakse lõhkuda.
Usaldus on tähtis kõikjal.
Usaldust saab lõhkuda rumalate valikute
ja mahategemise läbi.
Keegi meist ei taha teha rumalaid valikud.
Me vajame tarkust Jumalalt.
Meil on ka vaenlane, kes on tulnud hävitama,
tapma ja varastama. Peame seda meeles pidama,
sest kurat otsib võimalust meie kahjustamiseks.
Tarkuse puudumise tõttu võib usaldust vääralt kohelda.
Seetõttu, et ei mõisteta usalduse tegelikku väärtust.
Austraaliasse tulles olime me väga noored.
Olin 21-aastane ja töötasin ühes Sydney eeslinnas.
Lõunapausil istusin mõnel pingil linnaväljaku pargis.
Kord üks kena noormees istus mu kõrvale.
Ta üritas alustada midagi vestluse sarnast.
Tegelikult lõi ta mulle külge.
Ma pöördusin tema poole ja ütlesin talle, et olen abielus.
Ta vaatas mulle otsa ja ütles: "Mis siis?"
Vastasin taas: "Ma olen abielus."
Tema ütles: "ja mis siis?"
See on näide sellest, kuidas see noormees ei mõistnud,
kui hinnaline on armastus, abielu, truudus ja usaldus.
Ometi, kui need on saanud kahjustada meie eludes,
on usaldust võimalik ka taastada ja taas luua.
Enam kui taastamist, vajame me usalduse rajamist kindlale alusele.
Kui midagi on suhtes purunenud, siis läbi aususe, sisemise tõelisuse
ja meeleparanduse saab suhe taastatud.
Meeleparandus pole vaid meie ja Jumala vahel.
On olukordi, kus me peame ka üksteise ees meelt parandama.
Vajame andeksandmist ja kannatlikkust.
Inimene, kellele on haiget tehtud, vajab aega paranemiseks.
Me võime ka kiirendada oma paranemist.
Esiteks, me ei peaks teiste eksimustest kinni hoidma,
sest Jeesus ei hoia meie omadest.
Teiseks, ei peaks me meenutama kogetud valu,
sest see on laastav.
Peame õppima olukordadest väljuma Jeesuse nimel.
Armastan, et Issand on meile andnud lepitusameti.
2. Korintlastele 5:17-18: "Niisiis, kui keegi on Kristuses,
siis ta on uus loodu, vana on möödunud,
vaata, uus on sündinud. See kõik on Jumalast,
kes meid on enesega Kristuse läbi lepitanud
ja andnud meile lepitusameti."
Elus on raskeid olukordi aga tänu Jumalale,
et Tema on meiega ka nendes.
Jumal on meile andnud lepitusameti.
Jumalaga koos oled tugevam. Hoia sellest kinni!
Aamen!
Õp. 31:23 on kirjas: "Ta mees on austatud väravais,
kui ta istub maa vanemate hulgas." Ta on tuntud, austatud ja mõjukas mees.
Tol ajal seisid väravas linnavalitsejad.
See oli paik, kust kõik linnas toimuv sai alguse.
See mees oli oma karjääriredeli tipus.
Sellist meest austas teda ümbritsev kogukond ja ka
ta oma pere mõistis tema austuse tähtsust.
Õp. 31:28: "Ta pojad tõusevad ja nimetavad
teda õnnelikuks, ja ta mees ülistab teda."
Vahel võtame me liiga kergelt austuse väljanäitamist oma pereliikmete vastu.
Austuse ülesnäitamine toimub paljudel erinevatel tasemetel.
Ometi on üks asi, mis võib takistada mu palveid.
1 Peetruse 3:7: "Nõndasamuti, mehed, elage mõistvalt naisega
kui nõrgema astjaga.
Osutage naistele austust nagu elu armuanni kaaspärijatele,
et teie palvetel poleks takistusi."
Austage üksteist, et te võiksite elada soosingus
ning et teie palvetel poleks takistusi.
Piibel räägib väga selgelt, et austust saab vaid anda.
Sa võid kellestki ka kadestamisväärselt lugupidada.
Kadestamisväärse lugupidamise all pean silmas midagi sellist,
mida tunnen Origin'i ragbi meeskonna vastu.
Nad on mitmete aastate jooksul jäänud püsima.
Hoolimata kõikidest kaotustest, mida neil on tulnud kogeda.
Ma pean neist väga lugu. Ometi ei pane see mind veel
armastama neid särke, mida nad kannavad.
Selline lugupidamine on kadestav.
Austus meie kodudes ei ole selline.
Kui tahame üksteist tõeliselt austada,
peame olema valmis elama ennastsalgavalt.
Peame olema aktiivsed, usinad ja meelekindlad austuse andmises.
Loetud kirjakohtades räägiti mehest, kes oli praktiseerinud austuse andmist
oma kodus. Ka teda austati.
Kui kellegi teenistuses, kutsumuses ja töös on probleemid seoses
austuse andmisega koduses keskkonnas,
on see nagu müüri ladumine mudast tellisega.
Sellest saab väga ebakindel müür, millele toetuda.
Kui tõesti tahad parimat oma abikaasale, lastele ja perele,
pead jätkuvalt valmis olema austuse avaldamisel, sest see annab kindlust.
Austuse üles näitamine ei saa jääda märkamatuks.
Vaikimine võib olla suhetes väga vägivaldseks relvaks.
Vaikimine võib olla väga lõhkuv.
Aga sõnades ja tegudes väljenduv armastus on inimesele kaitsevalliks.
Kui midagi on välja öeldud ja ilmsiks saanud,
saab sellest kaitse sissetungide ja võrgutuste eest.
Meil on Bobbiega olnud suureks õnnistuseks koos töötada
ühe abielupaariga, kelle armastus ja austus üksteise vastu on silmnähtav.
Nad on pühendunud ja seda on näha. See teeb nad usaldusväärseks.
Nende suhe on vallutamatu kaitsekilp.
See on väeline viis elamiseks.
Ärgem elagem välisele rõhku pannes, et lihtsalt olla tuntud väravates
vaid ehitagem austust oma pereelus.
"Ta mees on tuntud väravais, kui ta istub maa vanemate hulgas."
UT-s on kirjas kriteeriumid juhtidele -
nad peavad juhtima oma peret hästi.
Kui tahame, et meie pered oleksid terved,
siis tuleb meil täita oma kodud asutusega.
Selle koguduse pastoritena on meie igatsuseks õpetada head õpetust,
ehk tarkust, mida vajame, et elu hästi elada.
Samuti pakkuda väljapääse olukordadest, kui elu ei lähe hästi.
Kui usaldust on rikutud või rünnatud,
on väga lihtne keskenduda vaid iseendale.
Tee sellest olukorrast välja on - võtta sama hoiak, mis on Jeesusel.
Mitte hakata teiste inimestega arutama
vaid küsida Taevaselt Isalt, miks see inimene minu vastu eksis.
Seejärel palvetada ja reageerida Jeesuse viisil.
See pole alati lihtne meie inimlikkuses.
See on üleandmise küsimus.
Me peame palvetama ja paluma,
et võiksime olla häälestatud nagu Jeesus.
Jeesus on alati häälestunud nägema teed olukordadest välja.
Jeesus rippus põlatud ristil
ja kannatas temale seatud rõõmu asemel.
Temas on meil see and omada Tema meelsust
ja näha kaugemale olukordadest. Tema läbi võime raskustest üle olla.
Mäe taga on auline tee. Peame mäest lihtsalt üle vaatama.
Peame palvetama, et meil oleks Isa süda.
Meie oma süda võib meid alt vedada.
Isa süda on alati taastav! Jumala tahe on ülesehitav.
Me vajame Jumala Vaimu tarkust.
Jumala Vaimu poolt antav tarkus juhib meid alati Tõe tundmisse.
Elus on raskeid olukordi aga Kristuses on tee nendest välja.
Aamen!
"Ta pojad tõusevad ja nimetavad teda õnnelikuks,
ja ta mees ülistab teda"
Piibel ei räägi, et inimene peab kiituse ise välja teenima.
Me läheme Jumala palge ette tuues tänu Temale.
Me alustame jumalateenistust ülistusega.
Me ei tee seda lihtsalt moe pärast vaid kuna Jumala Sõna ütleb,
et me seda teeksime!
Kiitust andes siseneme me Jumala palge ette.
Paljud kodud on alatoidetud kiituse puudumise tõttu.
Õp. 10:21 on kirjas: "Õiglase huuled kosutavad paljusid"
Kes on need inimesed, kes pole saanud kosutatud sinu poolt,
kuna sa ei too piisavalt tänu?
Kas ootame, et inimesed kiituse ise välja teeniksid
või jagame me austust lahkelt?
Armastan viibida kodus, kus inimesed toovad tänu.
Mu naine ütleb mulle, mida kuulma pean
aga olulistes asjades julgustab ta mind alati.
Kui ma lavalt maha tulen, kiidab ta mind ka siis,
kui tegelikult asi pole väga edukalt välja tulnud.
Kui abikaasa pole mahakiskuv vaid ülesehitav,
annab see jõudu ja tugevust.
Tahan teid julgustada oma kodu täitma kiitusega.
Öelge oma tütrele ja abikaasale kui kaunid nad on.
Ärge unustage julgustamist ja tänu toomist!
Kui me lapsed löövad jalgpallis värava, kiidame neid intuitiivselt.
Mõelge, kui Jumal oleks meid alles siis armastanud,
kui me saavutame edu milleski.
Jumala riigis töötavad asjad teistpidi.
Vale lähenemine on tulla teenistusele ja olla valmis tänama Jumalat
alles siis, kui Ta tõestab, et Ta on siin.
Soovides omada tervet kodu, peame täitma oma kodu kiitusega!
Aamen!
Tänaseks on aeg ümber saanud.
Lõpetuseks tahaksin meid kogudusena julgustada
kõike seda praktiseerima. Kõike head elus tuleb arendada.
Peab olema valmis külvama, kastma ja harima.
Kui teie kodus on armastuse külvamine olnud puudulik,
siis julgustan ma teid seda nüüd tegema.
Muutke oma kodust atmosfääri oma sõnade, tegude ja eeskujuga.
Jumala õnnistused ja tõotused saavad seeläbi tõeks teie elus.
Me armastame teid, kogudus!
Aamen!
Me võime eeldada, et austust võib leida igast kodust.
Kahjuks aga pole see nii. Iga inimene väärib austust.
Me peame olema lahked austuse andmisega.
Olles lahke ja julgustav, näed, et mida külvame,
seda me ka lõikame.
Usaldades, austades, julgustades ja tänu tuues muudad sa palju.
Meie lapsed ei peaks kunagi vaid ära teenima meie kiituse.
Peaksime olema valmis neid juba varem julgustama.
Ütleme neile, et armatame neid ja oleme tänulikud nende eest.
Lapsed kannavad edasi seda, mida nad näevad meid ees tegevat.
Seda nii positiivselt kui negatiivselt.
Arvan, et kõik teavad, et terve kodu ei tähenda täiuslikku.
Võime seda küll teada aga igaüks püüdleb ideaalini.
Oleme teel millegi suunas, mida teame end mitte kunagi saavutavat.
Suurim väljakutse mulle kui vanemale, on tunnistada nii endale kui lastele,
et nemad on sellised nagu nemad on, kuid mina selline nagu olen.
Lapsevanemaks olemine tähendab iseenda tundmist sellisena nagu oled
ja teadmist, mida annad edasi oma lastele.
Pead olema valmis tunnistama, et ise pead mingis valdkonnas
muutuma enne, kui nõuan lastelt, et nad selles kohas muutuksid.
Mida tervemad oleme Jeesuse järgijatena,
seda tervemad saavad olema meie lapsed.
Võime neid käskida ja õpetada mitte tegema paljusid asju,
ometi aga kordavad nad neid vigu, kui meie enne ei muutu.
Terve kodu loomiseks ja tulevikku silmas pidades,
ei peaks me muretsema väikeste asjade pärast.
Juba täna ütlen ma oma lastele, et ma neid armastan.
Kas märkasin täna oma lapsele öelda:
"armastan seda, kuidas sa oma õde aitasid ilma, et ta oleks abi palunud."
Asjad pole tasakaalus, kui sa lihtsalt käsid neid ja
kamandad õigeaegselt riidesse panema, kooli minema ja magama minema,
et homme seda sama jälle korrata.
Ei tohi ära unustada tähtsaid asju kõige selle keskel.
Seal hulgas ka laste julgustamist ja nende sisemise inimese kasvamist.
Me ehitame neid inimestena.
Tervet kodu ka ju ehitatakse.
Imelisele
Temale, kes muutumatu
Temale kostku hümn
Tooge kuuldavale oma kiituselaul
kõige selle eest, mis Ta on teinud
Ja kõige selle eest, mis Ta veel teeb
Temani tõusku me kiituselaul
Tõstkem koos oma hääle
Kiitke Teda lauldes
Kiitke Teda kõik rahvad
Kiitku Teda kogu loodu
Me kiidame Teda
Nähke Teda, kes üles tõusnud
Vaadake kõrgeks tõstetud Pojale
Temani kostku me kiituselaul
Tooge kuuldavale oma kiituselaul
Kõige selle eest, mida Tema on teinud
Kõige selle eest, mis saab veel sündima
Temani tõusku me kiituselaul
Toogem kuuldavale oma kiituselaul
Kiitke Teda lauldes
Kiitke Teda kõik rahvad
Kiitku Teda kogu loodu
Me kiidame Teda
Ülista Teda kogu südamest
Kiitke Teda tänane põIvkond
Jeesust, kes on päästev valgus
Me kiidame Teda
Säragu Su valgus igavesti
Sära oma valgust ikka ja igavesti
Paistku Sinu valgus
Paistku Sinu valgus maailmas
Säragu Su valgus igavesti
Paistku Sinu valgus igavesest igavesti
Pastor Briani võimas sõnum: "Ta valas välja selle,
mida te nüüd näete ja kuulete" on võimalik endale tellida CD-na.
Jutlus põhineb Apostlite tegudel ja Nelipühapäeva sündmustel.
Hillsongi veebilehel on teil võimalus inglise keeles uurida
täpsemalt tellimisvõimaluste kohta.
Samalt veebilehel on teil võimalus kuulda jutlusi
paljudelt armastatud kõnelejatelt.
Vaata lähemalt:
www.hillsongtv.com/partner
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su elus murtud!
Nii sina, kui ka su järeltulevad põlvkonnad on vabastatud.
See, millest sinu eelkäijad on läbi läinud,
pole enam sinu osa.
Sinu elu on Jeesuse läbi muudetud. Su ellu tuleb suur rõõm!
Ärkamine on jõudnud siia linna!
Tänan, et vaatasite tänast saadet!
Me palvetame, et kuuldu oleks ka teie perele suureks õnnistuseks.
Pean ütlema, et Bobbie teeb saated paremaks.
Jumal õnnistagu teid!
Ärge kunagi unustage, et parim on veel ees!
HILLSONGTV.COM